বিহার নির্বাচনকে পাখির চোখ করে ‘সংবিধান লিডারশিপ প্রোগ্রাম’ শুরু কংগ্রেসের

ওয়েবডেস্ক: লক্ষ্য বিহার নির্বাচন (Bihar Election)। কোমর বেঁধে ময়দানে নামছে কংগ্রেস (Congress)। রাহুল গান্ধীর (Rahul Gandhi) ডাকে চালু হল ‘সংবিধান লিডারশিপ প্রোগ্রাম’ (‘Constitution Leadership Program) । শুক্রবার কংগ্রস সাংসদ রাহুল গান্ধী (Rahul Gandhi) সামাজিক ন্যায়বিচার এবং বঞ্চিত, পিছিয়ে পড়া শ্রেণির সমান অংশগ্রহণ নিশ্চিত করার জন্য জনগণকে ঐক্যবদ্ধ হওয়ার আহ্বান জানান।

এক্স হ্যান্ডেলে একটি পোস্ট করে রাহুল গান্ধী জানান,  “আপনি যদি মহিলা, দলিত, মহাদলিত, ওবিসি, ইডব্লিউএস, পসমন্দা বা সংখ্যালঘু সম্প্রদায়ের কেউ হন — তবে এই প্রোগ্রামে যোগ দিন।” সাংসদের আরও সংযোজন “এটাই সময়, একত্রিত হয়ে আমাদের অধিকার, জাতিগত জনগণনার মাধ্যমে সামাজিক ন্যায়ের জন্য আওয়াজ তোলার।

আরও পড়ুন: সুপ্রিম কোর্টের সমালোচনায় ধনখড়ের মন্তব্য অনৈতিক: ডিএমকে

প্রোগ্রামের ওয়েবসাইট অনুসারে, ব্যক্তিরা বিহারের নিজ নিজ এলাকা এবং জেলায় সম্প্রদায় সংগঠক এবং সংগঠক হিসেবে কাজ করবেন। এক কর্মসূচির মাধ্যমে বিহারের প্রতিটি জেলা ও  অঞ্চলে স্থানীয় সংগঠক তৈরি করে সমাজে নেতৃত্ব গড়ের তোলার উদ্যোগ নেওয়া হয়েছে। এই প্রকল্পে সাদা টি শার্ট পরে প্রান্তিক শ্রেণির সম্মান ও ভূমিকা তুলে ধরার জন্য অগ্রণী ভূমিকা পালন করবে। কংগ্রেসের বিবৃতি অনুযায়ী, এই আন্দোলনের লক্ষ্য হচ্ছে প্রান্তিক শ্রেণির মধ্যে নতুন প্রজন্মের নেতৃত্ব তৈরি করা।  বিশেষ করে মহিলা, দলিত, ওবিসি, পসমন্দা ও সংখ্যালঘুদের মধ্যে। রাহুলের ‘সাদা টি-শার্ট’ এখন এই লড়াইয়ের প্রতীক।

দলের মতে, এই কর্মসূচি সামাজিক ন্যায়বিচার এবং সাংবিধানিক মূল্যবোধের প্রতি প্রতিশ্রুতিবদ্ধ ব্যক্তিদের সংগঠিত ও নেতৃত্বের ক্ষমতা বিকাশের একটি প্ল্যাটফর্ম।

जब तक वंचित वर्गों की असल हिस्सेदारी और भागीदारी सुनिश्चित नहीं होगी – न्याय अधूरा रहेगा।

अगर आप महिला, दलित, महादलित, पिछड़े, अति पिछड़े, पसमांदा, EWS या अल्पसंख्यक वर्ग से हैं, या इन वर्गों का नेतृत्व करते हैं– तो हमारे ‘संविधान लीडरशिप प्रोग्राम’ से जुड़ें।

अपने अधिकारों की… pic.twitter.com/IaWrpIPSV8

— Rahul Gandhi (@RahulGandhi) April 18, 2025

কংগ্রেস তাদের ওয়েবসাইটে জানিয়েছে, আমরা যুব, তৃণমূলস্তরের নেতা, সমাজকর্মী এবং সোশ্যাল মিডিয়ার শক্তিশালী কণ্ঠস্বর যারা পরিবর্তনের রাজনীতির পক্ষে আমরা। আর সেই আন্দোলনের সঙ্গে হোয়াইট টি-শার্ট আমরা যুক্ত করতে চাই। সাদা টি শার্ট ব্যবহার নিয়ে গান্ধী বলেছেন, এই অন্যায়ের বিরুদ্ধে দলের লড়ায়ের প্রতীক। আপনি যদি অধিকার, সম্মান এবং সমতার লড়াইয়ে নেতৃত্বের ভূমিকা পালন পালন করতে চান, তাহলে এই প্ল্যাটফর্মটি আপনার জন্য।

কংগ্রেস জানিয়েছে, সংবিধান ও গণতন্ত্রের বিরুদ্ধে যেভাবে বিজেপি- আরএসএস আক্রমণ শানাচ্ছে, সেখান থেকেই বঞ্চিত সমাজকে শক্তিশালী করতে এইভাবেই কংগ্রেস বলিষ্ঠ আওয়াজ তুলে ধরবে। আপানার কি প্রস্তুত?

দেখুন অন্য খবর-